જસ્ટ ડાયલે જ્યારે આઈપીઓ લાવવાની જાહેરાત કરી હતી ત્યારે તેના સ્થાપક વી.વી.એસ.મણિએ રાહતનો દમ લીધો હતો. કારણ કે તેમનું 14 વર્ષ જૂનું સપનું સાકાર થઈ રહ્યું હતું. તે અગાઉ કંપનીએ વર્ષ 2010માં અમિતાભ બચ્ચનને પોતાના બ્રાન્ડ એમ્બેસેડર બનાવ્યા હતા. તેના બદલામાં તેમને પ્રતિ શેર રૂ.10ના ભાવે 62 હજાર શેર આપવામાં આવ્યા હતા. જે દિવસે કંપનીના શેરનું લિસ્ટિંગ શેરબજારમાં થયું ત્યારે તે શેરોની કિંમત રૂ.3.83 કરોડની થઈ ગઈ હતી. જે પછી તેમાં સતત વધારો થયો છે અને આજે તેની કિંમત અંદાજે રૂ.10 કરોડ થઈ ગઈ છે.